Diari Oficial de la Generalitat Valenciana


Sumari del DOGV 2478, del 28-03-1995 (1995/834229)

ORDRE d'1 de març de 1995 de la Conselleria d'Economia i Hisenda, pel qual s'estableix el Programa Anual d'Actuació Estadística per a 1995, en compliment del Pla Estadístic Valencià, 1994-1997.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/01/(5)/dof/vci/html**

### Dades del document

Número de DOGV
:   2478

Data del DOGV
:   28-03-1995

Secció del DOGV
:   DISPOSICIONS GENERALS

Número del document
:   1995/834229


Data del document
:   01-03-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE d'1 de març de 1995 de la Conselleria d'Economia i Hisenda, pel qual s'estableix el Programa Anual d'Actuació Estadística per a 1995, en compliment del Pla Estadístic Valencià, 1994-1997.   
L'article 4.1 de la Llei 5/1990, de 7 de juny, estableix que el Pla Valencià d'Estadística es desenvoluparà per programes anuals d'activitats.  
En compliment d'aquest precepte i d'acord amb el que estableix l'article seté del Decret 11/1991, de 21 de gener, del Consell de la Generalitat Valenciana, pel qual s'aprova el Reglament de la Llei d'Estadística de la Comunitat Valenciana, i havent emés informe el Consell Valencià d'Estadística, és procedent l'establiment i l'execució del Programa Anual d'Actuacions Estadístiques en l'àmbit de la Comunitat Valenciana per a l'any 1995, d'acord amb el Pla Estadístic Valencià 1994-1997, i les normes que regiran per a les activitats estadístiques incloses en aquest programa.  
Per tot això,  
ORDENE:  
   
Article primer  
Aprovar el Programa Anual d'Actuació Estadística per a 1995, que suposa la concreció del procés d'ordenació i planificació de l'activitat estadística pública de la Comunitat Valenciana. Conté la descripció precisa de les activitats estadístiques que, en compliment del Pla Estadístic Valencià, 1994-1997, han de realitzar-se enguany, en desplegament del seu objectiu central i dels seus objectius operatius.  
La descripció normalitzada de cada activitat estadística està continguda en la fitxa d'activitat estadística i consisteix en la designació de les característiques tècniques i de les normes reguladores específiques que els són d'aplicació.  
Article segon  
L'Institut Valencià d'Estadística és el responsable de dur a terme aquest programa en la forma i amb l'abast que li encomana la Llei 5/1990, de 7 de juny, juntament amb els departaments i organismes de la Generalitat i amb les corporacions locals de la Comunitat Valenciana.  
Article tercer  
Els criteris bàsics que han de complir les operacions estadístiques són:  
1. Que disposen d'una metodologia tècnica d'elaboració que garantesca l'obtenció de resultats fiables.  
2. Que es realitzen d'acord amb la legalitat i les normes tècniques existents.  
3. Que possibiliten la comparació dels resultats amb altres estadístiques similars.  
4. Que no suposen una duplicitat amb altres estadístiques existents.  
Article quart  
Les normes reguladores de les activitats estadístiques del programa són:  
1. Les activitats estadístiques programades estan regulades per normes generals, les quals regeixen per a totes les activitats estadístiques incloses en el Programa, i per les normes específiques que regeixen per a cada activitat concreta. Tot allò que no estiga regulat per les normes assenyalades, ho serà per la Llei 5/1990, de 7 de juny, d'Estadística de la Comunitat Valenciana.  
2. Les normes reguladores que regeixen per a totes les activitats estadístiques incloses en el Programa Anual d'Actuació Estadística per a 1995 són les establertes en l'article 13 del Decret 11/1991, de 21 de gener, pel qual s'aprova el Reglament de la Llei d'Estadística de la Comunitat Valenciana.  
3. Aquestes normes reguladores, les ha de complir obligatòriament l'organisme responsable de l'execució de cada activitat estadística i totes les persones i entitats que hi intervinguen.  
Article cinqué  
Les fitxes d'activitat estadística incloses en el Programa Anual d'Actuació Estadística de 1995, amb la identificació individualitzada de les característiques tècniques segons les regles per a la descripció normalitzada i amb la inclusió de les normes reguladores específiques que els són d'aplicació segons la seua naturalesa, figuren com annex d'aquesta disposició.  
DISPOSICIó FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 1 de març de 1995  
El conseller d'Economia i Hisenda,  
AURELIO MARTíNEZ ESTÉVEZ  
ANNEX  
Fitxes d'activitat estadística del Programa  
Per tal d'homegeneïtzar la informació provinent de cada operació estadística s'estableix una fitxa amb un contingut mínim i unes normes per a l'elaboració. Aquesta fitxa està organitzada en tres apartats:  
- El primer el constitueix el que hem denominat «dades d'identificació», i conté tota aquella informació que permet situar en el context estadístic l'operació en qüestió. Inclou informació sobre: el nom, l'organisme el responsable, l'àrea, el tema, la situació i els objectius.  
- El segon està format per la «descripció de l'activitat», en el qual es detallen les característiques més rellevants de l'operació estadística. Aquest apartat inclou: les variables, el subministrament de la informació (subjectes, forma, termini de recollida, compensació econòmica), el tipus d'operació, la periodicitat, l'àmbit territorial i els anys de realització.  
- El tercer fa referència a la «difusió de resultats», i defineix el vehicle utilitzat per a difondre la informació estadística i el termini de difusió.  
A continuació es descriuen de forma més detallada tots els components de la fitxa, definint cadascun dels conceptes i classificacions utilitzades.  
Prèviament, es defineix com a operació estadística, el conjunt d'activitats que permeten l'obtenció de resultats estadístics, referits a aspectes demogràfics, socials, econòmics, culturals, ecològics, etc. de la realitat valenciana o una part del seu territori. Aquesta definició inclou, també, els treballs necessaris per a la infraestructura estadística, la recopilació de resultats i la confecció de síntesi.  
I. Dades d'identificació  
Cada activitat estadística s'identifica pel nom, l'organisme responsable, l'àrea, el tema, la situació i els objectius, d'acord amb les regles següents:  
- Nom de l'activitat: denominació més usual amb què es coneix l'estadística en qüestió. També inclou l'any de referència de l'operació estadística.  
- Organisme responsable: ens públic que té l'obligació de realitzar l'activitat estadística en el nivell especificat. Generalment inclou, en el cas de la Generalitat, la conselleria, la secretaria general o la direcció general corresponents. Per a les corporacions locals apareix el nom de l'ajuntament, o l'organisme corresponent.  
- àrea: correspon a la classificació utilitzada en el Pla d'Estadística de la Comunitat Valenciana, 1994-97, i és la següent:  
01. àrea demogràfica-social  
02. àrea d'estadístiques econòmiques  
03. àrea d'estadístiques de la conjuntura  
04. àrea de síntesi i metodologia estadística  
05. àrea de documentació i difusió  
- Tema: correspon a la classificació temàtica utilitzada en el Pla d'Estadística de la Comunitat Valenciana, 1994-97, i és la següent:  
01. Agricultura i pesca   
02. Indústria i energia   
03. Construcció, habitatge i urbanisme  
04. Comerç interior  
05. Hostatgeria i turisme  
06. Transports i comunicacions  
07. Serveis prestats a empreses  
09. Demografia i població  
10. Treball i salaris  
11. Educació i investigació  
12. Cultura i esbargiment  
13. Sanitat  
14. Protecció i serveis socials  
17. Medi ambient  
18. Administracions públiques   
19. Comerç exterior de béns i serveis  
20. Financeres, monetàries i d'assegurances  
21. Comptes econòmics  
22. Multidisciplinar  
23. No aplicable  
- Situació: distingeix si l'operació estadística està en funcionament o és nova en el Programa d'Activitats per a 1995.  
- Objectius: es tracta d'un resum dels objectius generals més importants de l'operació estadística. Correspon a l'objectiu operatiu que apareix en el Pla d'Estadística de la Comunitat Valenciana, 1994-97.  
II. Descripció de l'activitat  
Les activitats estadístiques es descriuen segons la naturalesa i les característiques tècniques, d'acord amb les regles següents:  
- Variables: característiques qualitatives i quantitatives, els valors de les quals s'han de determinar. Es detallen les principals variables estudiades en l'estadística, per tal de disposar d'un resum del contingut.  
- Subministrament de la informació:  
. Subjectes: persones o entitats a què van destinades les preguntes. També s'entén com a subjectes els organismes que faciliten la informació recollida per ells, la qual serveix com a base per a la realització d'estadístiques d'altres organismes. Es poden classificar de la següent manera:  
\* ciutadans  
\* famílies  
\* empreses  
\* establiments  
\* ajuntaments  
\* altres (especifiqueu)  
. Forma: procediment que s'utilitza quan s'emplenen les dades primàries, si són d'origen estadístic directe. Quan les dades són d'origen administratiu sols es fa constar aquest fet, sense entrar a descriure com s'han recollit originàriament aquestes dades. Quan hi ha més d'una forma es fa constar la de major rellevància. La classificació utilitzada ha estat:  
01. Autoenumeració  
02. Entrevista personal directa  
03. Conversa telefònica  
04. Transcripció de document administratiu  
05. Observació directa dels fets o fenòmens  
06. Altres formes de recollida de dades  
07. No aplicable  
. Termini de recollida: duració de l'operació de recollida de dades.  
. Compensació econòmica: fa referència a una possible compensació econòmica de les despeses derivades de la resposta (sí o no).  
- Tipus d'operació: és la metodologia que s'utilitza per a recollir les dades primàries amb les quals s'elaboren les estadístiques o, si és el cas, els resultats estadístics amb els quals s'elaboren les estadístiques derivades o les recopilacions. La classificació es realitza desenvolupant els grans grups d'obtenció directa de dades estadístiques, utilització de fonts administratives, obtenció d'estadístiques derivades i recopilacions, seguint la classificació següent:  
01. Obtenció directa de dades mitjançant cens o enumeració completa.  
02. Obtenció directa de dades mitjançant enumeració per mostreig.  
03. Obtenció directa de dades en forma combinada de cens i mostreig.  
04. Enumeració completa de dades administratives originals.  
05. Obtenció mitjançant formulari individual basant-se en acte administratiu.  
06. Obtenció de dades de resums estadístics basant-se en dades administratives.  
07. Obtenció de dades mitjançant enumeració per mostreig de dades administrades.  
08. Utilització conjunta de dades estadístiques i administratives.  
09. Estadístiques derivades d'altres resultats estadístics.  
10. Recopilació de resultats estadístics propis o d'altres.  
11. Altres formes d'obtenció de dades.  
12. No aplicable.  
- Periodicitat: freqüència amb la qual es realitzen i, a més a més, es difonen els resultats estadístics. No fa referència a la periodicitat de la recollida de les dades, que pot o no coincidir amb la de difusió. En el cas que es realitzen difusions amb distinta periodicitat, s'ha optat per incloure-hi la de més freqüència. La classificació utilitzada ha estat:  
01. Setmanal 07. Quinquennal  
02. Mensual 08. Decennal  
03. Trimestral 09. Plurianual  
04. Quadrimestral 10. Contínua  
05. Anual 11. Puntual  
06. Biennal 12. Altres (especifiqueu)  
- Ambit territorial: nivell màxim de desagregació territorial d'almenys alguns resultats de l'estadística en qüestió. S'entén que es disposa de taules estadístiques per a nivells més agregats. La classificació utilitzada ha estat:  
1. Comunitat Valenciana  
02. Provincial  
03. Comarcal  
04. Municipal  
05. Altres (especifiqueu)  
06. No aplicable  
- Anys de realització: fa referència als anys en què, dins del període que comprén el Pla d'Estadística de la Comunitat Valenciana, 1994-1997, es realitza l'estadística.  
III. Difusió de resultats  
L'aplicació del principi de publicitat als resultats obtinguts per l'activitat estadística es concreta en:   
- Forma de difusió: suport a través del qual es fan públics o accessibles els resultats obtinguts. La classificació utilitzada ha estat:  
\* publicació impresa  
\* banc de dades  
\* suport magnètic  
\* altres (especifiqueu)  
- Termini de difusió: fa referència a les dates de publicació.  
- Amb un (\*) apareixen identificades les normes reguladores.


Còpia Permalink ELI